༄༅།  ། རླུང་གི་རྟེན་འབྲེལ་བརྟག་པ་བཞུགས་སོ། ། ༄༅། ། བླ་མ་དམ་པའི་ཞབས་པད་ལ་བཏུད་ཏེ། ། རླུང་གི་རྟེན་འབྲེལ་འདིར་བྲི་བྱ།  ། དེ་ཡང་རང་ལ་བརྩི་བ་དང་།  གཞན་ལ་བརྩི་བའོ།  ། དང་པོ་ནི་རང་གི་བྱ་བ་གང་བྱེད་ཀྱང་རླུང་གཡོན་དུ་རྒྱུ་བ་དང་བསྟུན།  བྱ་བ་དེ་དུས་དེང་ནས་བསྒྲུབ་རུང་དེ་རིང་བསྒྲུབ་རུང་གང་ལ་དམིགས་པ་དེ་འགྲུབ་ངེས་སོ།  ། གཡས་ནས་རྒྱུ་བ་དང་བསྟུན་ན་བྱ་བ་བསྒྲུབས་ཀྱང་མི་འགྲུབ་ལ།  འགྲུབ་པ་དེ་ཡང་བར་ཆད་འབྱུང་བས་དེ་སྤང་བར་བྱའོ།  ། ཕྱིར་གཡས་ནས་རིང་ཡང་དགུ་བརྒྱ་ལས་མི་རྒྱུའོ༑ ༑ ཐུང་ན་ཉིས་བརྒྱ་ཉི་ཤུ་རྩ་ལྔ་ཕྲག་གཉིས་རྒྱུ་ལ།  དེ་བས་ཐུང་ཡང་ཉེས་པ་མེད་དེ།  དགུ་བརྒྱ་ལས་ལྷག་པ་རྒྱུ་ན་འཆི་ལྟས་ཡིན་པའོ།  ། ནང་གི་འཆི་ལྟས་ཡིན་པས་འཆི་ལྟས་འདི།  འཆི་བླུས་མི་བླུས་པས་རླུང་གིས་བླུ་དགོས།  དེ་ཡང་སྣ་སྒོ་གཡོན་དུ་སྤོ་བར་བྱ་སྟེ།  ནུ་མ་གཅུད་པའི་མན་ངག་ཏུ་བསྟན་པ་བཞིན་ནོ། །  གཡོན་ནས་ཇི་ལྟར་རིང་དུ་དགུ་བརྒྱ་ལས་ལྷག་ཀྱང་།  རྒྱས་ལས་དགའ།  སྐྱོན་པ་མིན་ནོ། ། ལམ་དུ་འཇུག་པ་ལ་རླུང་གཡོན་དང་མ་འགྲིག་ན། བསྡད་ནས་བསྒྲིགས་པས་མི་ཕན་ཏེ།  དུས་ནམ་འགྲིག་རང་རྟེན་འབྲེལ་ཡིན་ནོ།  ། གཉིས་པ་གཞན་ལ་བརྩི་བ་ནི།  གཞན་དྲུང་ན་ཡོད་པའི་དུས་སུ་ཁྱོད་རང་ངའི་ཕྱོགས་གང་རུང་ཅིག་ནས་འགྲུབ་བམ།  འོང་ངམ།  ཡིན་ནམ།  མི་འཆིའམ།  བྱ་བ་ལ་སོགས་པ་རྐྱང་པ་འདྲེར་གཞུག་གིཕྱོགས་གཉིས་ཀ་ནས་སྨོས་པའི་ཚིག་འགྲུབ་བམ།  མི་འགྲུབ༑  འཆིའམ།  མི་འཆི་ཞེས་བྱ་བ་ལྟ་བུའི་དྲི་བ་འདི་བྱར་མི་བཏུབ་སྟེ།  ལན་གཅིག་ལས་གཉིས་འདེབས་མི་ཤེས་པས་སོ། ། དེ་ཇི་ལྟར་ཡིན་ན་འདྲི་མིས་གཡས་ནས་འདྲི་བ་ལ་རླུང་ཡང་གཡས་ནས་རྒྱུ་ན་འགྲུབ། འོང་། མི་འཆི།  མི་འོང་༑  འཆི་བྱ་བ་ལ་སོགས་པ་ཁོ་རང་གིས་འདྲི་བ་ལྟར་ལན་གདབ།  འདྲི་མིས་གཡས་ནས་འདྲི་བ་ལ་རླུང་གཡོན་ན་འདུག་ན།  ཚིག་གང་འདྲི་བ་དེ་ལས་བཟློག་ནས་ལན་འདེབས་ཏེ།  འོང་ཟེར་ན་མི་འོང་བྱ།  མི་འགྲུབ་བམ་ཟེར་ན་འགྲུབ་བྱའོ༑ ༑ འདིར་ལན་བསྣོལ་མར་གདབ་བོ།  ། གཡོན་པའང་དེས་འགྲེའོ།  ། འདི་ལ་རླུང་དང་འདྲི་མི་བསྣོལ་ན་བཟང་གིགཡོན་ལ་ཁྱད་པར་འགྲུབ་རྒྱུ་མེད་པར་བཤད༑  མདུན་ནས་འདྲི་ན་གཞི་ཆེ།  རང་བློ་རྩེ་གཉིས་སུ་འདུག་བྱའོ།  ། དེ་ལ་རང་གི་རླུང་གཡོན་ནས་རྒྱུ་བའི་དུས་སུ་ཕྱི་ནས་མཇལ་ཟེར་བ་བྱུང་ན།  ཕྱོགས་བྱང་ངམ།  ནུབ་གང་རུང་ནས་འོངས་པ་ཡིན།  བྱང་ནས་འོངས་ཟེར་ན་ཤ་རྩི་སྔོ།  སྨྲ་བ་མགྱོགས།  འགྲོ་བ་སྐྱེན།  གོས་སྔོན་པོ་གོན་ཞིང་བློ་མི་བརྟན།  ནུབ་ནས་འོང་ཟེར་ན།  མདོག་དམར།  ཤེས་རབ་ཆེ།  ཁ་སྤྲཽ་(《¡¶ཞ》¡སོ་)ཐུང་།  གོས་དམར་པོ་གོན་ཞིང་ལག་ཆ་དམར་པོའམ།  རྒྱན་དམར་པོ་ལྟ་བུ་བཟུང་བ་འོང་།  རླུང་གཡས་ནས་རྒྱུ་བའི་དུས་སུ་མཇལ་ཟེར་བ་ལྟ་བུ་བྱུང་ན།  ལྷོའམ།  ཤར་ནས་འོང་པ་དེའི་བྱེ་བྲག་དྲི་སྟེ།  ཤར་ནས་འོང་ཟེར་ན་མདོག་དམར་(《¡¶ཞ》¡དཀར)།  ཤེས་རབ་ཆེ།  གོས་སམ༑ རྒྱན་ནམ།  ལག་ཆ་དཀར་པོ་ཐོགས་པའོ།  ། ལྷོ་ནས་འོང་ན།  མདོག་སེར།  ཤེས་པ་གྱོང་།  བཅོས་དཀའ།  གོས་སམ།  རྒྱན་ནམ།  ལག་ཆ་སེར་པོ་ཐོགས་པ་འོང་༑  དོན་ཡང་ཕྱོགས་∶¡Ãདེ་དང་དེར་(《¡¶ཞ》¡-དེ་དང་དེར་)འདེང་ཟེར་བའམ།  ཕྱོགས་ཁ་དོག་ཀྱང་དེ་ལྟར་བུར་འདོད་པ་ཡིན། རླུང་གི་དུས་སུ་རང་ལ་རྐུན་པོའམ༑  དགྲ་ལྟ་བུ་བྱུང་ཡང་།  ཕྱོགས་དེ་དང་མཚན་མ་དེ་ལྟ་བུ་ཅིག་ཡོད་པ་ཡིན།  རང་གི་ནོར་ཡང་དེ་ལྟ་བུས་ཁྱེར་བ་ཡིན།  རང་གཞན་གྱིས་བོས་པའི་སྟོན་མོ་ལ་འགྲོ་ན།  རླུང་གི་རྟེན་འབྲེལ་ཕྱོགས་ལ་དབང་བ་སྔར་དང་འདྲ་བས་ན།  གཡས་ནས་རྒྱུ་བའི་དུས་སུ་ལྷོར་ཕྱིར་ཕྱིན་ན་གྲལ་ཁ་ལྷོར་ལྟ་བ་ཞིག་འོང་།  ཟས་སམ།  ནོར་སེར་པོཞིག་སྟེར།  མི་དེའི་མཚན་མ་(《¡¶ཞ》¡+དང་)རྟགས་སྔར་དང་འདྲའོ།  ། དེ་བཞིན་དུ་ལྷག་མ་སྔར་དང་འདྲའོ།  ། རང་གི་ནོར་སྟོར་ན་ནི། ཚོལ་བའི་དུས་སུ་ལུས་མ་འགྱུར་བར་སྡོད།  རླུང་གང་ནས་རྒྱུ་བ་བལྟས་པས་གཡས་ནས་རྒྱུ་ན།  ཅིས་ཀྱང་ཕྱོགས་གཡས་ན་སོང་།  གཡོན་ནས་རྒྱུ་ན་ཕྱོགས་གཡོན་དུ་ཁྱེར་བ་ཡིན།  རྙེད་ན་ཡང་ཕྱོགས་དེ་ནས་ཅིས་ཀྱང་འོང་།  ཡང་རླུང་གི་སྟོབས་ཀྱིས་བུ་ཚ་འཆགས་པ་ཡིན་ཏེ།  ཕ་མ་གཉིས་ཀྱི་རླུང་གཡོན་ནས་རྒྱུ་བའི་དུས་སུ་བར་དོ་དང་མཚུངས་ན་བུ་ཕོར་འཆགས། གཡས་ནས་རྒྱུ་བའི་དུས་སུ་མཚུངས་ན་བུ་མོར་འཆགས༑  གཉིས་ཀ་ནས་རྒྱུ་བ་འཕོ་བའི་བར་དོ་ཙམ་འབྱུང་ལ། དེ་དང་དུས་མཚུངས་ན་མ་ནིང་འཆགས་སོ།  ། བསྣོལ་མ་དེ་ཞ་བོའམ།  དིག་པའམ། (《¡¶ཞ》¡+རྨུས་ལོང་ངམ། )དྲུག་གུའམ། ཤོ་རེ་ལ་སོགས་པར་འཆགས་སོ།  ། གདོན་རྩིས་གཅིག་ཡོད་པ་མ་(《¡¶ཞ》¡-མ་)བརྗོད་དོ།  ། འཇིག་པའི་བྱ་བ་རླུང་གིས་བྱེད་པར་སློབ་དཔོན་ཀླུ་སྒྲུབ་ཀྱིས་གསུངས་ཏེ།  སེམས་ཅན་ཀུན་གྱི་སྲོག་གྱུར་པ།  ། རླུང་ཞེས་བྱ་བ་དེ་(《¡¶ཞ》¡ལས་)ཀུན་བྱེད།  ། ཅེས་གསུངས་སོ།  ། ལས་ཞི་རྒྱས་བྱེད་ན་གཡོན་དང་བསྟུན༑  དབང་དྲག་བྱེད་ན་གཡས་དང་བསྟུན་ནོ། ། འདི་རྣམས་ཀྱང་རྟེན་ཅིང་འབྲེལ་བར་འབྱུང་བ་ཟབ་བོ། ། རླུང་ལྟས་རྟེན་འབྲེལ་བརྟག་པ་འདི། ། དཔལ་ལྡན་ས་སྐྱ་པཎྜི་ཏས།  ། རབ་ཏུ་དབེན་པའི་གནས་སུ་སྦྱར།  ། རྟེན་འབྲེལ་ཐབས་ལ་མཁས་གྱུར་ཅིག།  ། །